Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 17.4.2012

 

S p r á v a
o vybavovaní sťažností a petícií za rok 2011  
___________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Správu

Spracovateľ :                                                       	Stanovisko právnej skupiny :
------------------	                                                                 --------------------------------------
Ing. Ján Dubravec	                                  	           nie je potreba právneho
miestny kontrolór	                                                       posúdenia

Na rokovanie prizvať :
------------------------------
               /

                     

Apríl 2012

Návrh uznesenia	

Miestne zastupiteľstvo  

schvaľuje

Správu o  vybavovaní sťažností a petícií za rok 2011  

a/  s pripomienkami

b/  bez pripomienok

S p r á v a
 o vybavovaní sťažností a petícií občanov za rok 2011
_______________________________________________________________

	V zmysle § 18f, ods.1, písm. e/, zákona č.369/1990 Zb. o obecnom zriadení v znení n.p., zákona NR SR č.9/2010 Z.z. o sťažnostiach a "Zásad vybavovania sťažností a petícií v podmienkach samosprávy mestskej časti Bratislava - Nové Mesto“ schválených uznesením č. 25/05 na 25.zasadnutí MZ MČ B-NM dňa 12.10.2010, miestny kontrolór MČ B-NM spracoval podklady a predkladá nasledovnú správu o vybavovaní sťažností a petícií občanov za rok 2011.

	V centrálnej evidencii, na útvare miestneho kontrolóra, bolo k 31.12.2011 zaevidovaných 156 podaní, z toho 5 petícií a 5 hromadných podaní. Podľa ustanovení zákona č.9/2010 Z.z. o sťažnostiach a zákona č.85/1990 Zb. o petičnom práve v znení zákona č.242/1998 Z.z., boli riešené 4 petície, 2 hromadné sťažnosti a 14 sťažností, z toho   1 sťažnosť opakovaná. Podľa ustanovení zákona č.50/1976 Zb. o územnom plánovaní          a stavebnom poriadku /Stavebný zákon/ v znení neskorších predpisov bola riešená 1 petícia, 1 hromadné podanie a 8 podnetov. Podľa Občianskeho zákonníka boli riešené 2 hromadné podnety a 99 podnetov, žiadostí a oznámení. Iným subjektom na vybavenie bolo odstúpených 24 podaní. 

	V porovnaní s rokom 2010 je možné konštatovať zníženie podaní o 61 a zníženie hromadných podnetov o 7.

	Na MÚ MČ B-NM boli podania od občanov,  resp. organizácií,  doručené poštou alebo osobne zaevidované na podateľni MÚ B-NM, prípadne na sekretariáte starostu               a následne odovzdané na centrálne evidovanie a vybavenie na útvar miestneho kontrolóra. Podania, oznámené osobne občanmi, boli na príslušnom referáte MÚ spísané do záznamu, následne potvrdené ich podpisom a zaevidované v centrálnej evidencii sťažností.                    V 96 prípadoch použili na podanie podnetov e-mailovú stránku Miestneho úradu.  

	Z celkového počtu 156 podaní bolo na priame vybavenie z titulu vecnej a miestnej príslušnosti 24 podaní odstúpených iným subjektom:
- Magistrátu hl. m. SR Bratislavy dvanásť podaní, a to na odstránenie nelegálnej skládky, opravu chodníkov, úpravu dopravného značenia, meranie hluku zo športovej haly, údržbu zelene na mestských pozemkoch, znečisťovanie zástavok MHD, hluk z prevádzky električiek na Račianskej ul. a nesúhlas s parkovaním motorových vozidiel firmy Achberger na Šancovej ul.,
-  Úradu práce soc. Vecí a rodiny jedno podanie upozorňujúce na sociálnu situáciu rodiny,
-  Fare na Teplickej ul. jedno podanie upozorňujúce na bezdomovcov v ich okolí,
- Mestskej polícii dve podania, a to na žobrákov z Rumunska a prevádzku štvorkolky na lesných cestách,
-  Ministerstvu životného prostredia jedno podanie, poukazujúce na zlé životné prostredie na Jedenástej ul.,  

- Správcom bytových domov dve podania, a to jedno na rekonštrukciu domu na Račianskej ul. a druhé na hluk z prevádzky kaviarne,
- Regionálnej veterinárnej a potravinovej správe jedno podanie, a to na chov hydiny na Čajakovej ul., 
- Regionálnemu úradu verejného zdravotníctva jedno podanie, a to na neprimeraný hluk na Sliačskej ul.,
- Obvodnému úradu životného prostredia jedno podanie, a to na nelegálnu skládku odpadu v lese, ktorý patrí štátu,
- Telekomunikačnému úradu jedno podanie upozorňujúce na nevhodné umiestnenie telefónneho automatu,
-  Generálnemu riaditeľstvu železníc SR jedno podanie, v ktorom boli upozornení na bezdomovcov v objekte Filiálky.

Podľa ustanovení zákona č.9/2010 Z.z. o sťažnostiach a zákona č.85/1990 Zb.           o petičnom práve v znení zákona č.242/1998 Z.z., boli na MÚ B-NM a organizáciách zriadených MZ MČ B-NM riešené 4 petície, 2 hromadné sťažnosti a 14 sťažností, z toho jedna sťažnosť opakovaná, z ktorých bolo 7 opodstatnených a 9 neopodstatnených. 

V prvej riešenej petícii Strana zelených v mene občanov SR žiadala starostu mestskej časti B-NM o zabránenie výstavby hotelov v CHKO Malé Karpaty. Starosta v odpovedi uviedol, že v súčasnosti je zastavené územné konanie na zmenu stavby s názvom „Reštaurácia Snežienka, rekonštrukcia objektu“ a uvedená žiadosť je aj jeho cieľom.
V druhej riešenej petícii obyvatelia z okolia Lopeníckej ul. žiadali starostu mestskej časti B-NM o zachovanie mestskej linky č. 151. Starosta v odpovedi informoval obyvateľov, že po rokovaní s primátorom mesta sa podarilo zabezpečiť prevádzku uvedenej linky aj pre budúce obdobie.
V tretej riešenej petícii Občianske združenie Za Bratislavu Nové Mesto vyslovilo nesúhlas podpísaných občanov v petícii s plánovanou hromadnou bytovou výstavbou  na Bielom kríži. Starosta mestskej časti sa osobne stretol s členmi petičného výboru a vysvetlil im, že aj jeho záujmom je nepovoliť výstavbu bytov na Bielom kríži.
Vo štvrtej riešenej petícii obyvatelia Svätovojtešskej ulice žiadali starostu o vyriešenie havarijnej situácie splaškovej kanalizácie na ich ulici, ktorá pri väčšom daždi vyráža spätne odpadovú vodu do ich pivníc. Starosta vo svojej odpovedi uviedol, že o danom probléme samospráva mestskej časti vie a už ju rieši spolu s Bratislavskou vodárenskou spoločnosťou a.s.. Problém je v potrebe zväčšenia priemeru potrubia, aby kapacitne stačil odpadovú vodu odvádzať.

	Z dvoch riešených hromadných sťažností, jednu podali obyvatelia Robotníckej, Českej, Plzenskej a Kukučínovej ul., v ktorej žiadali starostu MČ B-NM o vyriešenie problému nelegálneho podnikania v oblasti umývania motorových vozidiel v ich spoločnom dvore. Pri riešení sťažnosti pracovníci oddelenia životného prostredia a územného plánu vykonali konanie vo veci porušenia VZN č. 4/1996 o dodržiavaní čistoty a poriadku na území MČ B-NM. Na základe uvedeného bol vyzvaný podnikateľ, aby sa zdržal akéhokoľvek ďalšieho konania v oblasti umývania motorových vozidiel, čo menovaný aj dodržal. 
V druhej hromadnej sťažnosti, ktorú riešilo oddelenie výstavby a investícií si obyvatelia Račianskej ul. sťažovali na parkovanie motorových vozidiel vo dvore. Pracovníci oddelenia vykonali štátny stavebný dohľad nad uvedeným parkoviskom, pri ktorom zistili, že autá parkujú na spevnenej ploche, ktorá bola vyhotovená v období 80-tych rokoch a odvtedy na nej parkujú motorové vozidlá, to znamená, že spevnená plocha bola vytvorená ešte pred nadobudnutím vlastníckych práv súčasných vlastníkov bytov. Na predmetnej ploche nie je zriadené parkovisko a parkovanie na spevnenej ploche nepodlieha konaniu o povolení stavby. Z uvedeného dôvodu sťažnosť, aj napriek protestu Krajskej prokuratúry, bola vyhodnotená ako neopodstatnená.

Zo 14 sťažností, riešených na MÚ B-NM, sa jednotlivé oddelenia podielali na riešení nasledovne:
 Oddelenie územného konania a stavebného poriadku /UKaSP/ riešilo jednu neopodstatnenú sťažnosť obyvateľa Černicovej ul. na činnosť stavebného úradu pri vydávaní stavebného povolenia pre bytový dom na Guothovej ul..
Oddelenie výstavby a investícií /VaI/ riešilo jednu opodstatnenú sťažnosť, v ktorej sa obyvateľka Rozvodnej ul. sťažovala na označenie vyhradených parkovacích miest obyvateľmi ich domu.
Oddelenie správy bytov a nebytových priestorov /SBaNP/ riešilo jednu opodstatnenú sťažnosť, a to na obyvateľov v dome na Bojnickej ul., ktorí sa hlučne bavia v nočných hodinách.
Oddelenie podnikateľské právne a správy majetku /PPa SP/ riešilo dve opodstatnené sťažnosti. V prvej sa obyvateľ z Jelačičovej ul. sťažoval na činnosť oddelenia pri riešení Dohody o ukončení zmluvy k nájmu pozemku. V druhej oddelenie riešilo sťažnosť obyvateľov obytného komplexu 3 veže na hlučnú prevádzku Tower café.
Prednosta Miestneho úradu B-NM vo svojej kompetencii riešil štyri  neopodstatnené sťažnosti. V prvej si obyvateľ Halašovej sťažoval na nečinnosť úradu pri správnom konaní. Prednosta vo svojej odpovedi upozornil na prebiehajúci súdny spor v jeho veci, čo je dôvodom nekonania úradu. V druhej si obyvateľka z Osmej ul. sťažovala na nízku odmenu, ktorú dostala za činnosť sčítacej komisárky pri sčítaní obyvateľov. V odpovedi jej prenosta vysvetlil spôsob odmeňovania sčítacích komisárov, podľa ktorého zo strany úradu nedošlo k pochybeniu. V tretej si obyvateľ z Kutuzovovej ul. sťažoval na postup pri vyrubení poplatku za psa po jeho odhlásení z evidencie. V odpovedi prednosta úradu poukázal na platné VZN, podľa ktorého úrad postupoval pri vyrubení poplatku. Vo štvrtej si obyvateľka z Poničanovej ul. sťažovala na nízku odmenu, ktorú dostala ako sčítacia komisárka pri sčítaní obyvateľov. Prednosta vo svojej odpovedi vysvetlil spôsob odmeňovania sčítacích komisárov.
Miestny kontrolór riešil vo svojej kompetencii päť sťažností, z ktorých boli dve sťažností opodstatnené a tri sťažností neopodstatnené. V prvej opodstatnenej sťažnosti si obyvateľ sťažoval na verejné obstarávanie, súvisiace s rekonštrukciou detského ihriska na Rešetkovej ul.. V druhej si obyvateľ z Konvičkovej ul. sťažoval na nevhodný postup pracovníka. V odpovedi bolo poukázané na vykonaný pohovor a sľúbenú nápravu. V prvej neopodstatnenej sťažnosti Okresná prokuratúra žiadala vysvetlenie k vykonanej výmene bytu z Bojníckej ul.. V odpovedi bol zdokumentovaný priebeh výmeny, z ktorého vyplýva neporušenie zákona. V druhej si obyvateľka z Ladzianskeho ul. sťažovala na postup správy ich domu, ktorá nechala vymaľovať v dome schodištia a zamurovať okno na schodišti. Po prešetrení sťažnosti bolo konštatované, že správa si uvedené práce nechala odsúhlasiť obyvateľmi domu a namiesto okna, ktoré bolo vo veľkej výške, vymurovali sklobetónový priezračný múr s ovládateľnou vetracou mriežkou. V tretej si obyvateľ z Račianskej ul. sťažoval na postp úradu pri uzatváraní nájomnej zmluvy pod garážou. V odpovedi mu bol vysvetlený dôvod konania úradu a zároveň ospravedlnenie za opakovaný úradný postup.

Podľa ustanovení zákona č.50/1976 Zb. o územnom plánovaní a stavebnom poriadku /Stavebný zákon/ v znení neskorších predpisov, riešilo oddelenie Územného konania            a stavebného poriadku 1 petíciu, 1 hromadné podanie a 8 podnetov.

V petícii obyvatelia z oblasti Kramárov žiadali starostu MČ B-NM o nepovolenie stavby firmy Jolly Joker, ktorá by im zhoršila životné podmienky. 
V hromadnom podaní vlastníci bytov a nebytových priestorov v bytovom dome na Hálkovej ul. žiadali o povolenie zrealizovať nadstavbu na ich dome.
V oboch prípadoch bolo v odpovedi upozornené na prebiehajúce stavebné konanie, ktorého ich podania budú súčasťou.
V 8 podaniach, ktoré súviseli s prebiehajúcim správnym územným alebo stavebným konaním, sa účastníci konania dovolávali svojich záujmov, ktoré chceli, aby boli zohľadnené pri vydávaní územného rozhodnutia, prípadne vydaní stavebného povolenia.

Podľa Občianskeho zákonníka boli riešené 2 hromadné podnety a 99 podnetov, žiadostí a oznámení, z ktorých bolo 80 opodstatnených a 21 neopodstatnených. 

V prvom hromadnom opodstatnenom podnete občianske združenie Amálka žiadalo vedenie MČ B-NM zaradiť opravu MŠ na Šuňavcovej ul. do plánu opráv na rok 2011 a v druhom nájomníci priestorov v Tržnici žiadali o spracovanie smernice na určovanie nájomného za prenájom priestorov. 
	Na miestnom úrade sa na riešení podielali jednotlivé oddelenia MÚ B-NM nasledovne:
	Oddelenie verejného poriadku /VP/ riešilo 56 podnetov, a to hlavne z oblasti zlého spolunažívania obyvateľov, rušenia nočného kľudu susedom, štekotom psov alebo reštauračným zariadením, parkovaním motorových vozidiel, žiadostí o odstránenie vrakov áut, bývania bezdomovcov v garážach, žobrania obyvateľov z Rumunska, obťažovania bezdomovcami na Kuchajde, znečisťovania verejného priestranstva stavebnou činnosťou, znečisťovania prostredia psími exkrementami, chovu psov a mačiek, fajčenia na balkónoch domov a vyhadzovania ohorkov z cigariet pod balkóny, čistoty okolia futbalového štadióna, nekosenia súkromných pozemkov, nepovolených skládok odpadu, čistoty na detských ihriskách, zdržiavania sa narkomanov na detských ihriskách. 
	Oddelenie  životného prostredia a územného plánu /ŽP a UP/ riešilo 8 podnetov, a to hlavne z oblasti výrubu a orezu stromov, údržby záhrad, nepovolenej skládky odpadov, znečistenia potoka na Sliačskej ul., venčenia psov na verejnom priestranstve, zrušenia zberného miesta odpadov.
	Oddelenie výstavby a investícií /VaI/ riešilo 8 podnetov, a to z oblasti opráv ciest     a chodníkov, umiestnenia dopravných značiek, umiestnenia zábran na vjazd motorových vozidiel, prípadne ich odstránenia, úpravy parkovísk a vyhradeného parkovania.
	Oddelenie správy bytov a nebytových priestorov /SBaNP/ riešilo 1 podnet, a to spolužitia v domoch na Bojnickej ul.. 
Oddelenie sociálnych vecí /SV/ riešilo 1 podnet, a to vypratanie bytu na Mestskej ul..
	Oddelenie územného konania a stavebného poriadku /ÚKaSP/ riešilo 1 podnet, a to proti prevádzke heliportu na Trnavskej ul..
	Oddelenie kultúry riešilo jeden podnet, a to na vysielanie TV OMEGA.
	Oddelenie podnikateľské právne a správy majetku /PPaSM/ riešilo 1 podnet, a to na prevádzku Granit.
	Oddelenie organizačné riešilo 2 podnety, a to jeden na činnosť ohlasovne obyvateľstva a druhý na priebeh sčítania obyvateľstva.
	Starosta mestskej časti odpovedal na dva podnety, a to zo školy pre mimoriadne nadané deti na riešenie poskytovania jedál pre deti v MŠ Teplická a riešenie nájmu priestorov v Tržnici.
	Prednosta MÚ riešil vo svojej kompetencii 3 podnety. Prvý podnet bol na nečinnosť úradu pri riešení susedských sporov na Hlavnej ul.. Druhý podnet bol na zrušenú súťaž pre zhotoviteľa diela na osadzovanie dopravných značiek. Tretí podnet podali nájomníci v Tržnici a odporučili spôsob riešenia nájmu priestorov.
	Útvar miestneho kontrolóra /ÚMK/ riešil 3 podnety, a to na hlučné kosenie trávy na Plzenskej ul., nezverejňovanie materiálov na tabule MÚ a rušenie pokoja hlukom z prevádzky reštauračného zariadenia.

	V príspevkovej organizácii EKO podnik VPS riešili 10 podnetov, v ktorých obyvatelia žiadali riešiť nedostatok smetných košov na Sibírskej ul., častejšiu zimnú údržbu komunikácií, údržbu trávnikov v oblasti Teplickej ul. a Kukučínovej ul., nočné rušenie pokoja hlukom z bufetov na Kuchajde, čistenie priestorov v okolí Tehelného poľa a Budyšínskej ul. a pristavovanie veľkokapacitných kontajnerov.

	Mestská polícia riešila 2 podnety prijaté na Miestnom úrade, a to parkovanie motorových vozidiel na Kalinčiakovej ul. a parkovanie vozidiel na chodníku na Družstevnej ul..

	Z pohľadu miestneho kontrolóra MČ B-NM možno hodnotiť úroveň prešetrovania      a vybavovania sťažností a petícií zodpovednými pracovníkmi Miestneho úradu MČ B-NM      a organizácií zriadených MČ B-NM  kladne. Vedúci pracovníci v snahe pomôcť občanom našej MČ sa osobne zúčastňovali na miestnych preverovaniach a taktiež občanov prizývali na osobné prerokovania, čo mnohokrát  urýchlilo nejedno doriešenie sťažnosti.

Tabuľka sťažností a petícií
za rok 2011	SŤAŽNOSTI	 	 	HROMADNÉ	 	 	PETÍCIE	 	 	
NÁZOV	spolu	O	N	spolu	O	N	spolu	O	N	
Starosta	 	 	 	 	 	 	4	4	 	
Zabránenie výstavby hotela v CHKO Malé Karpaty	 	 	 	 	 	 	1	1	 	
Lopenícka zachovanie mestskej 
linky 151	 	 	 	 	 	 	1	1	 	
OZ Za Bratislavu proti byt. výstavbe na Bielom kríži	 	 	 	 	 	 	1	1	 	
Svätovojtešská havarijná situácia kanalizácie	 	 	 	 	 	 	1	1	 	
ŽPaUK	 	 	 	1	1	 	 	 	 	
Nelegálne podnikanie umývanie áut   v spoloč. Dvore	 	 	 	1	1	 	 	 	 	
UKaSP	1	 	1	 	 	 	 	 	 	
Vydanie stavebného povolenia na byt. dom Guothova	1	 	1	 	 	 	 	 	 	
VaI	1	1	 	1	 	1	 	 	 	
Račianska - parkovanie mot. vozidiel vo dvore	 	 	 	1	 	1	 	 	 	
Rozvodná - označenie vyhradených parkov. Miest	1	1	 	 	 	 	 	 	 	
SBaNP	1	1	 	 	 	 	 	 	 	
Bojnická – spolužitie	1	1	 	 	 	 	 	 	 	
PPaSP	2	2	 	 	 	 	 	 	 	
Dohoda k ukončenie nájmu pozemku	1	1	 	 	 	 	 	 	 	
Obytný komplex 3 veže hlučnosť prevádz. Tower café	1	1	 	 	 	 	 	 	 	
Prednosta 	4	 	4	 	 	 	 	 	 	
Nečinnosť v správnom konaní	1	 	1	 	 	 	 	 	 	
Odmena sčítacej komisárky	2	 	2	 	 	 	 	 	 	
Postup odhlasovania psa z evidencie poplatok	1	 	1	 	 	 	 	 	 	
ÚMK	5	2	3	 	 	 	 	 	 	
DI Rešetkova - verejné obstarávanie	1	1	 	 	 	 	 	 	 	
Konvičkova - nevhodný postup pracovníka	1	1	 	 	 	 	 	 	 	
Výmena bytu Bojnická	1	 	1	 	 	 	 	 	 	
Ladzianskeho - úprava spoločných priestorov	1	 	1	 	 	 	 	 	 	
Račianska - uzatvorenie náj. zmluvy pod garážou	1	 	1	 	 	 	 	 	 	
SPOLU	14	6	8	2	1	1	4	4